GiliGold/VAD_KnessetCorpus huggingface dataset:
יוסף בר-אל: כשאתה בא לעשות דבר כזה, עם כל הכבוד רבותי, אני מודה ומתודה אני לא מומחה גדול לדיני עבודה, ולא אקח מישהו ואשלם לו מאות אלפי שקלים, לקחנו בן אדם אחד ששמו הולך לפניו כיועץ והוא מאד מקורב בדרך כלל לועדים, לא למעסיקים, שמו ד"ר לינדה עפרון.
יוסף בר-אל: אמרנו לה, לינדה הנה ההסכמים הקיימים תכתבי לנו הסכמים חדשים.
יוסף בר-אל: תנהל את המשאים ומתנים עם הועדים.
יוסף בר-אל: תדעו לכם ברשות יש 13 ועדים, נראה את המנכ"ל מתפנה לשבת עם 13 ועדים.
אופיר פינס-פז: כמה עובדים יש?
יוסף בר-אל: כמה עובדים היום יש, לידיעתך, היום אפשר לספור אותם על האיש, ויש 1,859 איש.
יוסף בר-אל: בנוסף אליהם יש קבוצה תקועה בבית המשפט שערערה על הפיטורים, וזה תקוע שם, זאת אומרת מתנהל המשפט של כ-120.
אמנון כהן: מי בתקן ומי לא בתקן?
יוסף בר-אל: יש לנו בתוך התקנים, נמצא כאן סמנכ"ל כח אדם ומינהל שזה התחום שלו, וברשות הוא מופקד על זה והוא יעמוד ויתן לכם את כל המספרים שתרצו.
יוסף בר-אל: אבל דבר אחד, היום לפחות כשאתה בא לאוצר, וככה באנו לאוצר, וכך קיבלנו את האישור על האגרה.
יוסף בר-אל: מי שבא ומבקש לדעת אם הספירה נכונה או לא, אני רוצה להגיד לכם, באוצר לא ויתרו על פרט אחד, ביקשו שאצל רכלבסקי ובאגף התקציבים יקבלו רשימות שמיות, תעודות זהות, כתובות, מתי נכנסו מתי יצאו, מתי הופסקו, וכשאני אומר לכם יש 1,859 עובדים, זה המספר שהגענו אליו עכשיו.
קריאה: נכון להבוקר.
יוסף בר-אל: אני לא יודע הבוקר, יתכן שמישהו פרש או שמישהו על סף פרישה.
יוסף בר-אל: אבל אני רק רוצה להגיד, ב-1 בינואר 2003 כשהתחלנו את הדיונים עם האוצר היו 2,150.
אופיר פינס-פז: אדוני המבקר, אומר בר-אל, שזה הדו"ח, אמנם זה דו"ח קשה, אני מתרגם אותך, אבל הכי טוב בתולדות רשות השידור, זה נכון.
אופיר פינס-פז: אם כן, בוא נגמור את הדיון.
אופיר פינס-פז: יש לי הרבה נושאים לדבר עליהם.
אופיר פינס-פז: אני רוצה לדעת זה הדו"ח הכי טוב.
אופיר פינס-פז: אני רוצה לעבור אחרי שאהוד אולמרט או אחראי על רשות השידור, הוא גם השר הכי מרואיין בקול ישראל, גם ברדיו וגם בטלויזיה.
אופיר פינס-פז: על זה אני רוצה לדבר, יש לי הרבה נושאים, בודאי בנוכחות השר הממונה.
אמנון כהן: רבותי, אנחנו דנים בדו"ח מבקר המדינה, כרגע, בסדרת הדוחות שרשות השידור חייבת לתקן.
אילן ליבוביץ: המנכ"ל מדבר על זה ששיפר את הנושא.
אילן ליבוביץ: אני יכול לתת לך כמה דוגמאות, למשל, עובד שנמצא כרגע, נכנס ללא מכרז, ולדעתי עד כמה שאני יודע בית הדין לעבודה לא מאפשר את המשך העסקתו בינתיים.
אילן ליבוביץ: אחראי על השידורים.
יוסף בר-אל: לא אחראי על השידורים.
אילן ליבוביץ: אחראי על לוח השידורים, שנכנס ללא מכרז אני לא יודע איך.
אילן ליבוביץ: כשאדוני אומר שהכל בסדר, הכל תקין.
יוסף בר-אל: אני מדבר על המכרזים, כשאסיים לדבר על המכרזים תבין את הבעיה ביסוד שלה.
יוסף בר-אל: רשות השידור משנת 99 לא מצליחה לקיים מכרזים.
יוסף בר-אל: 4 שנים לפני שהגעתי אליה.
יוסף בר-אל: המכרז האחרון שניסו לקיים אותו ונתקע, היה למנהל הטלויזיה.
יוסף בר-אל: ואז אחד המועמדים נאמר שיש חקירה משטרתית מסביב לעניין שלו.
יוסף בר-אל: אני זוכר מקרה ברשות השידור שגבי בך, שהיה פרקליט המדינה, החליט, אמר, תקיימו את המכרז מי שיבחר, יבחר, אם זה האיש שיש חשד תגידו לו, אם זה יוכח הוא מפנה את המשרה.
יוסף בר-אל: כאן מה נאמר, להקפיא את המשרה.
יוסף בר-אל: הוקפאה שנה.
יוסף בר-אל: אך המשטרה סיימה את החקירה.
יוסף בר-אל: הגענו לשנת 2000, פרסמו מכרז, אז הוחלט לא, אבל מעבירים אותו לבית דין משמעתי, יצאה עוד פעם חוות דעת לחכות עד סוף בית הדין המשמעתי.
יוסף בר-אל: חיכו עוד שנה, נהיינו שנת 2001, בשנת 2001 בקיץ, פרסמו מכרז כל הסיפור מבית הדין המשמעתי יצא שנתנו לו נזיפה.
יוסף בר-אל: קיימו את המכרז.
יוסף בר-אל: בלב המכרז, באמצע המכרז החליטו להוציא אותם למכון מבדקים.
יוסף בר-אל: האגודה הלכה לבית משפט.
יוסף בר-אל: העניינים תקועים עד היום.
יוסף בר-אל: אין משרות מאוישות במכרזים משנת 99, זה לא בגלל רשות השידור.
יוסף בר-אל: המנכ"ל ברשות השידור, שיש לו זכויות על פי חוק, שנציב שרות המדינה, יש לו זכויות במעמד של נציב שרות המדינה, והועד המנהל, וועדת השרות, ובכל זאת, כל פעם הדרישה באה מבחוץ.
יוסף בר-אל: אקרא לזה כח עליון.
יוסף בר-אל: תקל עלי את החיים, את השמות לא עושים.
יוסף בר-אל: כח עליון מעל לרשות השידור, מחוץ לרשות השידור.
יוסף בר-אל: שמעת.
יוסף בר-אל: לכן, כשאתה בא ואומר לי איך אתה מקבל בלי מכרז, הרי אין מכרזים ברשות השידור.
יוסף בר-אל: הדבר האחרון, הוא ביקש - - ביקש, אמר לי, קח את המכרזים, את הנוסח תביא אותו לאישור מחודש בועד המנהל, המבקר, אני די ממושמע, תתפלא, חושבים שאני לא ממושמע, לקחנו את זה הלכתי בספטמבר או באוקטובר לועד המנהל, ואישר.
יוסף בר-אל: אחרי שאישר, באה הוראה, תקפיאו.
איתן כבל: שיחה מקומית זה היה.
איתן כבל: יש או אין מכרזים ברשות השידור.
יוסף בר-אל: אין מכרזים, הכל מוקפא.
אילן ליבוביץ: זה לא מה שכתוב בריכוז ממצאים.
יוסף בר-אל: אני לא כתבתי.
רן כהן: במכתב של נחמן שי, שהוא אומר שלא אישר שום דבר.
יוסף בר-אל: או, נחמן שי זה היסטוריה, זה שנת 2002.
רן כהן: ינואר 2003.
רן כהן: הוא כותב לך מכתב, שהוא לא אישר שום דבר.
יוסף בר-אל: ידידי, עברנו את התקופה הזאת, הוא סיים באוגוסט 2002, התפטר.
יוסף בר-אל: קם והלך.
יוסף בר-אל: וזהו זה.
יוסף בר-אל: סוף אוגוסט 2002.
יוסף בר-אל: בינתיים הוא שיכתוב היום גם, זה לא אומר שזה נכון להיום.
יוסף בר-אל: נכנס ועד מנהל חדש, בנובמבר התמנה יו"ר חדש, מר אברהם נתן, הועד המנהל טיפל, ועד מנהל המשיך לתפקד, הרי אתם יודעים שאין לנו גם ועד מנהל.
יוסף בר-אל: אבל גם זה, אל תאשימו את המנכ"ל, המנכ"ל לא ממנה ועד מנהל, לא ממנה מליאה לא קובע עם כוחות העל מבחוץ מתי יהיה המכרז.
אופיר פינס-פז: צריך להביא את השר.
אופיר פינס-פז: זה לא שר אולמרט, שממנה לא מליאה לא ועד מנהל, כל היום הוא רק מתראיין בכל חנות מכולת.
יוסף בר-אל: אל תכניס לי לפי שמות.
רן כהן: זה לא תקין ששר לא למקום - -- זה שיטה, אגב זה לא הכל.
יוסף בר-אל: יש אישור, מחר בבוקר יש - -
אמנון כהן: השר אולמרט הוזמן לדיון, לפני שקבענו, לפני כשבוע או עשרה ימים, והשר אולמרט אמר שהוא ישמח מאד להגיע לדיונים שלנו, אבל הוא מאד עסוק מבחינה מדינית, הוא ממלא מקום ראש הממשלה, שלא נשכח, והוא גם אמר - -
אופיר פינס-פז: הוא לא עסוק - - להתראיין, הוא היה מוצא את הזמן.
רן כהן: כמו שראש הממשלה ביטל את בואו לועדת חוץ ובטחון, אל תזכירו.
אמנון כהן: עכשיו אנחנו דנים בראש ממשלה, אז השר אולמרט אתמול התקשר אלי, הוא אמר שהוא מאד מכבד את הועדה לביקורת המדינה, אבל בשביל להביא אותו אין לו בעיה לתאם חודשיים מראש.
אמנון כהן: ואת הדו"ח קיבלתי - -
רן כהן: תזמין אותו עכשיו ליומן הערב, ותראה איך תוך דקה הוא.
אמנון כהן: הוא הוזמן לועדת המדע, ותיאמו איתו חודשיים מראש.
אמנון כהן: אני אומר, קיבלתי את הדו"ח רק לפני חודש, לכן לא יכולתי חודשיים מראש לדעת, זה היה חסוי אמנם, לא יכולתי לפרסם, לכן אמרתי תבוא תכבד את עצמך, אז הוא אמר, אם יוחלט שהוא צריך להיות ורוצים שהוא יהיה, אין לתאם איתו מועד, אמרתי לא חודשיים, חודש, אם נצטרך אנחנו נזמן אותו עוד פעם.
רן כהן: אדוני היושב ראש, הערה, מאחר ודיברתי לפני עשר דקות, עם השר אולמרט, פה במסדרון, הוא ישנו פה שני חדרים מכאן, בקשתי שתעביר דרך מזכירת הועדה פניה שהוא יבוא לכאן ונעשה את זה בזמן אמת עכשיו.
רן כהן: הוא פה.
אמנון כהן: הוא בועדת המדע.
אהוד רצאבי: אני הייתי בועדת המדע, התחילה בשעה 10, הוא אמר שם שהוא מהועדה הזאת צריך לצאת יותר מוקדם כי הוא צריך להיות פה.
אהוד רצאבי: דבר נוסף, ישיבת המדע נגמרה בשעה 11:30.
אמנון כהן: בסיכום שיחת הטלפון אתמול, אמרתי, ביקשתי ממנו שלסיים שם ב-11:30, לפחות לבוא לחצי שעה לשמוע את הטיעונים, שמע מה שאמרתי אבל לא בא, בסדר.
יוסף בר-אל: רק אמרתי לכם שצריך הומור.
יוסף בר-אל: אז יש 45 משרות ניהול ברשות השידור, כולן מאוישות בניגוד לחוק.
יוסף בר-אל: כי החוק הוא כולל החלטות בג"ץ מחייבות מינוי בפועל רק לשלושה חודשים ועוד שלושה חודשים.
יוסף בר-אל: ואנחנו, שנים, אין דרך אחרת, מה אתה רוצה שאני אעשה.
אהוד רצאבי: כל הרשות וכל המליאה, הכל לא עובד, דיברו על - -
יוסף בר-אל: לא נכון, הכל עובד, אבל עובד בפועל.
יוסף בר-אל: וצריך להסיר את האופציה בפני אנשים, כי אדם שעובד בפועל משימתו הרבה יותר קשה, כי אין לו את הכסא.
אהוד רצאבי: אני קורא מתוך הדו"ח.
אהוד רצאבי: המנכ"ל הנוכחי מינה שני עובדים באוקטובר 2002 במינוי קבע, בתפקידים שמילאו במינוי בפועל.
אהוד רצאבי: אף על פי שהועד המנהל לא אישר את התקנים.
אהוד רצאבי: יש פה עוד הרבה סימנים אחרים, אבל מה שמצא חן בעיני, בדבר אחד, ברשותך, בגרורות המבוקר.
אהוד רצאבי: הסעיף הראשון, התשובות שאתם נתתם, דרך פעולה זאת נהוגה ברשות השידור מזה שנים רבות.
אהוד רצאבי: והתגבשה לידי נוהג מול האיגודים המקצועיים.
אהוד רצאבי: השאלה איך מפסיקים את זה.
יוסף בר-אל: אנחנו היום, הודעתי כבר, הודעתי למבקר, שאנחנו נאייש רק במכרזים.
אמנון כהן: אבל אתה לא יכול להוציא מכרזים.
יוסף בראל: לכשיוצאו.
יוסף בר-אל: אתה פונה לכתובת הלא נכונה.
יוסף בר-אל: כשיהיו מכרזים נפרסם מכרזים.
יוסף בר-אל: זה נקרא פרוגרמטי, הוא משבץ, בודק את ההרמוניה בין לוחות השידורים השונים, מה אתה רוצה, אני צריך מקצוען.
יוסף בר-אל: אם אני רוצה.
אילן ליבוביץ: עד עכשיו לא היה.
אילן ליבוביץ: פתאום אחרי 50 שנה שיש טלויזיה אתה צריך אדם מקצועי.
יוסף בר-אל: יש החלטה מלפני שנתיים של הועד המנהל ושל ועדת התכניות ושל המליאה, תמנה, תמנה, חיכיתי שנתיים.
יוסף בר-אל: תמנה, תוצאי מכרז.
אמנון כהן: אני לא מבין איך אתה יושב בממשלה כזאת.
אמנון כהן: כן זה אולמרט.
אילן ליבוביץ: יש החלטה של ועד מנהל, או שמוציאם מכרז או שלא מוציאים.
יוסף בר-אל: אי אפשר להוציא מכרז.
אילן ליבוביץ: אז איך מאיישים משרה בלי להוציא מכרז.
יוסי מדמוני: אני מאיגוד התסריטאים, אפשר להעיר, אני זומנתי.
אמנון כהן: אתה זומנת לדיון השני, יש לך מה להגיד.
יוסי מדמוני: המנכ"ל אומר שהוא היה חייב למנות מקצוען לתפקיד.
יוסי מדמוני: האיש שמונה לתפקיד היה עיתונאי שמסקר את הרשות בעתון גדול.
יוסי מדמוני: אם זה מקצוען אז אני לא יודע מה.
יוסף בר-אל: היה אחראי, הוא לא האיש המוסמך להביע את דעתו המקצועית.
יוסי מדמוני: אני חושב שזה עניין ציבורי.
יוסי מדמוני: ואני חושב שיש לי הבנה מקצועית.
אמנון כהן: אדוני המנכ"ל בקשר לעובדים, קידום עובדים ללא פז"מ, ש-90 עובדים.
יוסף בר-אל: אני מבקש שמר צימרמן שהוא סמנכ"ל כח אדם ואחראי על משאבי אנוש ברשות יסביר.
יוסף בר-אל: יש הסכם קיבוצי שמאפשר אחרי X שנות שהייה בדרגה מסויימת לעלות ולקבל דרגה אישית.
יוסף בר-אל: העניין הוסבר ונכתב וזה מה שקיים ברשות השידור אם נרצה לשנות בהסכם שכר חדש ובהסכם קיבוצי חדש.
אמנון כהן: אם זה בהסכם שכר אין בעיה, הוא כנראה מעבר להסכם השכר.
קריאה: הביקורת היא על קידומים מעבר להסכם הקיבוצי.
2572: מדובר על קידום של 300 איש במשך שנתיים.
2572: יש ברשות השידור בכל הדרוגים מסלולי קידום.
2572: כמו במדינה.
2572: מתחיל ב-35 גומר 40 וב-40 יכול לקבל דרגה אישית.
2572: חלק גדול מתוך ה-300 הם מקידומים של אנשים שהתקדמו בפז"מים רגילים ואין שום דבר יוצא דופן.
יוסף בראל: פז"מים לא רגילים.
2572: אני מדבר, מתוך ה-300 שכביכול במשך שנתיים קודמו, וחלק מהם קודמו במצב רגיל נורמלי, אין צורך בעזרת בדרגה אישית.
2572: היה קידום מואץ כמו שהגדירו של כ-90 איש ואנחנו נדרשנו להסביר אחד לאחד.
2572: חלק גדול מבין אלה שהתקדמו מדובר באנשי הפקה, אלה עובדי קולנוע מאוחדים שנתנו שרותים לטלויזיה כפרי לנסרים.
2572: כשהם נכנסו לרשות ב-94, חלקם, שהרשות הפסיקה להעסיק אותם התעוררה בעיה משפטית האם הם עובדים מן המניין, האם יש יחסי עובד מעביד לתקופה שקדמה או לא.
2572: העניין הזה נמשך עד אוקטובר 2001, והגיע לבית הדין הארצי, כשהמחוזי קבע שהם לא עובדים.
2572: קבע הארצי להפך, הם עובדים בחוזה מיוחד על כל המשתמע מכך.
2572: זאת אומרת, פסק הדין ניתן באוקטובר 2001, מתחילת 2002 כאשר בית הדין אמר שיש יחסי עובד מעביד, התחלנו להביא בחשבון את כל המשתמע, התחלנו להביא בחשבון את הוותק הקודם שהיה להם ברשות השידור, לכן אותו קידום מואץ של המבקר והסברנו לו, נעשה על פי אותם הליכי - - ציינתי כבר, שניתן לשנתיים ולא לשנה כדי שיקבל אותו צלם אותה מאפרת.
2572: אותה עובדת סרטים תקבל בדיוק כמו שקיים.
2572: שאל אותנו המבקר למה לא עשיתם בכניסתם, אז נתתי תשובה, פסק הדין היה רק באוקטובר 2001, זאת אומרת יכולנו לעשות את זה רק כשבית הדין קבע שיש יחסים.
אמנון כהן: אבל עדיין אומר משרד המבקר שלא היה מקום לתת את הקידום מראש.
2572: אחר כך ישנם כמה מקרים בודדים, ברשות השידור כפי שנאמר, ההסכמים, ההסכמים תקועים מזה הרבה שנים, ביחוד התפקוד, האחרונים נעשו לפני עשרים שנה, זאת אומרת, מגיע עיתונאי נמצא 7-8 שנים בדרגה, לא קודם, הוא לא בתפקיד ניהולי.
אמנון כהן: אבל זה נעשה לכל אלה שהיו באותו מעמד.
2572: זה נעשה רק לחלק מאלה, קידום מואץ נעשה לשני חלקים, חלק כמו שאמרתי זה אותם עובדי הפקה שלגביהם זה מאד מוגדר, חלק עלה על מספר בודדים, אלה אנשים לא רק שעובדים הרבה שנים בדרגה ניהולי, עושים עבודתם נאמנה, ואז מנכ"ל הרשות נדרש לסמכותו כאשר אין לנו מסלולים ואין לנו לוח תפקוד, החליט לגבי חלק.
אופיר פינס-פז: אני רוצה לשלוח פקס, אומרים אין נייר, ומהצד השני מושכים בשעות נוספות, מה הדבר הזה.
2572: אנחנו מדברים על כ-30-40 איש מתוך כ-2000 עובדים שהיו אז, שבאחוז נכון שזה חריג, אבל זה נתון שאנשים קודמו בדרגה אישית נוספת.
אמנון כהן: אני רוצה לדעת בקשר ליועצים.
רן כהן: כתוב כאן בהקשר להסבר שקיבלנו בעמוד 910, תשובת הרשות מעוררת תהיות לנוכח העובדה שבשנים 94-95 היא קלטה צלמים נוספים שעליהם חלה אותה פסיקת בית הדין הארצי לעבודה.
רן כהן: בשנים 2002-2003 הם לא קודמו קידום מואץ כמו זה של 12 הצלמים האמורים לעיל, אף על פי שהיו בדרגה 38-39 בדרוג העיתונאים.
רן כהן: מה גם, שהקידום נעשה כשמונה שנים ויותר לאחר הפסיקה האמורה ואחר קליטת העובדים ברשות.
2572: אז זה סותר משהו.
רן כהן: הפסיקה היתה באוקטובר.
2572: יש פה בעיה בהבנת הניסוח כי הפסיקה היתה ב-2001 ומדובר ב-94 בפסיקת בית הדין האזורי האם הם עובדים מן המניין או לא, כך שזו - -
קריאה: שבעה עובדים נתקבלו מן המניין, ב-94 נתקבלו מן המניין.
אהוד רצאבי: שוב אני קורא מתוך הדו"ח, קידום בדרגות כעבור פחות משנתיים מקבלת הדרגה הקודמת הוא קידום מואץ אף יותר מזה המתחייב.
אהוד רצאבי: אם כל כך טוב, אז למה דו"ח המבקר, או למה המבקר כתב מה שהוא כתב.
אהוד רצאבי: אני הייתי מבקש לקבל תשובה מהיועצת המשפטית של הרשות שמתעסקת במכרזים, למה אין מכרזים.
אמנון כהן: יש משהו חדש מה שתענה.
2572: יש פה החלטה של קיצור פז"מ זה תהליך מקובל בשרות הציבורי שיש מקרים שבהם המעביד רוצה שאדם מצטיין - -
אהוד רצאבי: אני יכול לקבל את חוות דעתה של היועצת המשפטית.
אהוד רצאבי: אני רוצה לשמוע מה אומרת היועצת המשפטית זו המתעסקת עם החוקים, אני רוצה לדעת מתוך המערכת מה קורה שם.
חנה מצקביץ: לעניין המכרזים אני רוצה רק לומר, שבבית הדין הארצי לעבודה היה בקשה לעכב את המכרזים, הנושא הגיע לבית הדין הארצי לעבודה, את 45 המכרזים של הבכירים, מכיוון שהורידו את תנאי הסף.
אופיר פינס-פז: מי ביקש לעכב את המכרזים.
חנה מצקביץ: מי שביקש לעכב את המכרזים היה השר הממונה על רשות השידור שקיבל חוות דעת מהיועץ המשפטי לממשלה ומפרקליטות המדינה, שהמכרזים שיצאו שונו בהם תנאי הסף, בצורה שמורידה את התנאים ממה שקיים בשרות המדינה ומה שצריך להיות קיים ברשות השידור.
חנה מצקביץ: בית הדין הארצי פסק שהשר היה רשאי לבקש את בדיקת המכרזים וקבע, נתן לו זמן של שלושה שבועות, ביקש שהשר יוכל לקבל חוות דעת של הפרקליטות לעניין המכרזים, השר צריך לבחון את המכרזים תוך התקופה הזאת ואז הנושא יבוא שוב לועד המנהל.
אמנון כהן: איפה זה עומד עכשיו?
קריאה: גברתי, אני לא מכיר דבר כזה במינהל הממשלתי.
קריאה: הרי זה ממש לא מתקבל על הדעת, תארי לעצמך שאני שר, ויש מי שכפוף אלי ועובד אתי אז אני הולך נגדו לבית המשפט שהוא לא יוציא מכרז, כאשר הוא כפוף אלי.
קריאה: אדוני מביא סמנכ"ל אני מנהל איתו את הדיון אני מגיע איתו להבנה על איזה מכרזים צריך להוציא מה זה נקרא ששר הולך בכלל נגד.
קריאה: יש חשד מאד כבד שמה שהשר רוצה שלא יהיו מכרזים, כיוון שאם לא יהיו מכרזים בעצם יוכל לעשות כל מינוי שהוא ירצה, אישי, פוליטי ואחר, זה בעצם המרצע של העניין.
קריאה: גם אם תתן למנכ"ל לעשות מכרז.
יוסף בר-אל: אני רק רוצה להוסיף דבר אחד שמחזק את דבריך.
יוסף בר-אל: נוסח המכרז, תנאי הסף הם חלק מהסכם קיבוצי.
יוסף בר-אל: יש האיגוד המקצועי, וזה תלוי באיזה מגזר, זה יכול להיות האיגוד הארצי של עיתונאי ישראל, יש את ההנהלה ויש אישור הועד המנהל.
יוסף בר-אל: בלי שלושת הכתובות האלה אף אדם לא יכול לשנות.
יוסף בר-אל: לכן, אם מחר בבוקר הצדדים יגיעו להסכם שכדי להיות כתב מן המניין או צלם או נגר, כי גם נגר יכול להיות העתונות הפקה, צריך להיות פרופסור במכרז.
יוסף בר-אל: אבל כשהבעיה תגמר, מי יוריד לך תנאי סף, לו הרדיו היו אומרים לך - - לא הורדו תנאי סף, השכלה תיכונית מושלמת קיים עשרים שנה.
אופיר פינס-פז: יש לי פה נייר, אני לא יודע כתב ידו של מי זה, אבל יש פה ממש הורדה מאד דרמטית ובוטה של תנאי הסף למכרז של אחראי תיקון בביצוע מערכות, מחקו פה הסברה, אתה רוצה אתן לך, מחקו פה דברים, רואים פה נסיון של שלוש שנים, אל תשאל אותי, אחראי תיקון בביצוע מערכות הסברה ויחסי ציבור של הרשות.
יוסף בר-אל: אין דבר כזה.
אופיר פינס-פז: משרת דובר, מחקו ממונה על יחסי ציבור וקשרים בינלאומיים, אתה מכיר את המכרז מס' 3101.
יוסף בר-אל: זה של הדובר מלפני שלוש שנים זה כבר ישן מאד.
אופיר פינס-פז: אני רואה פה בכתב יד, מחקו את - -
יוסף בר-אל: תדע לך, זה משנת 2001 המכתב הזה, ואנחנו מדברים, אני הודעתי לך בהתחלה שאני נכנסתי ב-2002, אל תתחשבן איתי על - -
אמנון כהן: אולי תשלימי את המשפט שלך.
אמנון כהן: איפה זה עומד היום, תגידי לנו.
חנה מצקביץ: אני אמרתי איפה זה עומד היום, ואני רוצה להבהיר את הדברים.
חנה מצקביץ: בעצם לשכת השר לא פנה לבית המשפט זה ברור, מי שפנה לבית המשפט, השר ביקש לעכב את המכרזים על מנת לבדוק אותם בגלל שהיתה תלונה של הורדת תנאי הסף.
חנה מצקביץ: תנאי הסף ירדו בשלושה פרמטרים, הן בוותק, הן בנסיון הנדרש, והן בהשכלה.
חנה מצקביץ: השר ביקש לבדוק את זה.
אילן ליבוביץ: מי החליט להוריד את ההשכלה.
יוסף בר-אל: זה ההסכם שבאישור הועד המנהל.
יוסף בר-אל: אני חוזר ואומר לך.
חנה מצקביץ: הוא החליט לפנות ליועץ המשפטי.
חנה מצקביץ: אגודת העתונאים עתרה כנגד ההחלטה הזו לעכב, המנכ"ל נעתר לבקשתו של השר לעכב את המכרזים.
אמנון כהן: אני לא הבנתי, מי בנה את המכרז,
יוסף בר-אל: זה הסכם בין הועד המנהל.
אברהם נתן: אני מוכן להסביר.
חנה מצקביץ: אגודת העתונאים עתרה כנגד ההחלטה להקפיא את המכרזים לבית הדין לעבודה.
חנה מצקביץ: בבית הדין האזורי לעבודה הצגנו שהשר לא יכול להתערב במכרזים ויש בו משום חשש להתערבות פוליטית.
חנה מצקביץ: בית הדין האזורי לעבודה קיבל את עמדתם ואמר שהשר לא יכול להתערב.
אמנון כהן: זה אחריות של השר, מה זה לא יכול להתערב.
אמנון כהן: אתם מורידם את הסף ומה זה לא יכול להתערב.
חנה מצקביץ: הרשות ערערה לבית הדין הארצי לעבודה ובית הדין לעבודה אמר, על פי דרישת רשות השידור, עובדי רשות השידור הדין שחל עליהם הוא כעובדי מדינה וכל התנאים לגבי המכרזים אם אין דברים מיוחדים שצריכים לחול ברשות השידור הרי שצריכים לחול הכללים שחלים בשרות המדינה.
חנה מצקביץ: אותו דבר לגבי התקן.
חנה מצקביץ: כתוב בחוק, אצלנו, בסעיף 24 שמי שקובע את התקן זה השר והועד המנהל מאשר אותו.
חנה מצקביץ: בית הדין הארצי לעבודה הבהיר מה הכוונה לתקן, ואמר שפה מדובר בסמכותו של השר ולכן השר יכול היה להתערב, הורדת תנאי הסף היתה בה פגיעה אפילו בתקן, ולכן נתנו לו זמן לבדוק את הדברים ולקבל חוות דעת של הפרקליטות ולהחליט בעניין המכרזים, שירדו בהם תנאי הסף בצורה שהיא לא מקובלת בשרות הציבורי.
חנה מצקביץ: אני מניחה שתוך שבוע שבועיים העניין הזה יסתיים.
אברהם נתן: נושא המכרזים.
אברהם נתן: נושא המכרזים היה בפיקוח, ואני מבקש להסתכל עלי כמי שמפקח על הפעילות של רשות השידור, לפחות בתקופה של השנה ומשהו האחרונות שאני נמצא.
אברהם נתן: יש מספר בעיות לרשות השידור כמו שמנו כאן, היו דוחות מאד חמורים על הרשות, אבל שתי בעיות עיקריות נשארו, שעלו כאן בדיון.
אברהם נתן: אחת, זה בעיית המכרזים שבמשך למעלה מחמש שנים, כל שדרת הניהול מלמעלה למטה, אנשים נמצאים במינוי בפועל, אין להם מינוי קבוע, וכארגון אין לך מינוי קבוע של אנשים אז לעובד יש חשש איזה מינוי יקבל מחר, והתפקוד של כל המערכת נפגע כתוצאה מזה שאין לך מינוי בפועל, ומבקר המדינה בכל הדוחות שלו גם בדו"ח האחרון הוא מציין שזה הליקוי החמור ביותר ברשות השידור.
אברהם נתן: הליקוי השני ברשות השידור, זה מערכת ההסכמים בין הועדים לבין ההנהלה, שמאפשרים התנהלות לא ראויה.
אברהם נתן: ושני הנושאים האלה כרגע מטופלים.
אברהם נתן: לעניין של המכרזים, אני רוצה להדגיש, ניסינו לקיים מכרזים בכל דרך אפשרית כמעט.
אברהם נתן: בכל דרך אפשרית כי חשבנו שהדבר החשוב ביותר זה שאנשים יתמנו קודם כל למינוי קבוע.
אברהם נתן: לאחר שמבקר המדינה בדק את העניין ואמר, שצריך להגיע להסכם בין הועדים ובין ההנהלה והגיעו להסכם.
יוסף בר-אל: מבקר המדינה לא נכנס להסכמים בין ההנהלה ובין איגודים מקצועיים.
יוסף בר-אל: מבקר המדינה אמר, שתנאים, מכרזים ושינויים בתנאי סף צריכים להיות מאושרים על ידי הועד המנהל.
אברהם נתן: זה נכון שההנהלה הגיעה להסכמה, ביקשו אישור של הועד המנהל, אנחנו בפני הועד המנהל עמד שיקול, האם להסכים שלפרק זמן של שנה, כדי לאפשר את מינוי המכרזים, האם לאפשר את קיום המכרזים לפי ההסכם או, מה שנקרא יקב הדין את ההר, זאת אומרת התנהלות רשות השידור משך עשרים שנה, למשל, נקבעה השכלה תיכונית מושלמת, השכלה תיכונית מושלמת הרשות פרשה את זה ללא תעודת בגרות.
אברהם נתן: באה הפרקליטות ואמרה, תראו, אנחנו מציעים לכם שפה תהיה תעודת בגרות.
אברהם נתן: מאחר ששקלנו את העניין כועד מנהל, והחלטנו שלפרק זמן הזה ול-45 המכרזים האלה, וכדי להפסיק מתוך כך על העבר ולהגיד מרגע זה כדי לאפשר לקיים את המכרזים, היתה החלטה של הועד המנהל, המכרזים פורסמו והשר ביקש לעכב אותם.
אברהם נתן: השר ביקש לעכב, אגודת העיתונאים הגישה תביעה לבית הדין, בית הדין דן בנושא הזה 6 חודשים, ובסופו של דבר קבע שעל פי החוק הקיים, זכותו של השר לעכב את המכרזים ולבחון אותם, וזה נמצא כרגע בידי השר.
אברהם נתן: השר יעיין במכרזים האלה, ויכול להיות שהוא יקבל החלטה שתנאי הסף שבאמת הורדו והוא יבקש לשנות את תנאי הסף.
אברהם נתן: המשמעות היא תהיה, שעוד פעם ההנהלה תכנס למשא ומתן עם איגוד העיתונאים, עוד פעם ינהלו משא ומתן יגבשו איזה שהוא הסכם שיהיה, יביאו בחזרה לועד המנהל, שלא קיים היום ועד מנהל, ולכן אי אפשר לקיים, וככה זה יהיה.
רן כהן: זו ממש אנרכיה.
אברהם נתן: אני מאד מצטער על העניין הזה אבל יש כשעומד שיקול שיקב הדין את ההר או השיקול המשפטי או התנהגות מסוימת, יש מקום מסוים שצריך לקבל החלטה, וזה מה שאנחנו קיבלנו כועד מנהל, אמרנו אנחנו מותחים קו, מכשירים ל—45 אלה המכרזים להתקיים, כדי לקיים אותם.
אברהם נתן: כדי לאפשר מינוי שדרת ניהול.
אברהם נתן: בסופו של דבר לא התקבלה דעתנו של הועד המנהל, לא התקבלה.
אברהם נתן: זה הוחלט לאפשר לשר לבדוק את המכרזים, השר יבדוק את המכרזים יגבש את דעתו, אם יחליט שתנאי הסף שונו הוא יחזיר את זה בחזרה לדיון, לצערי אין ועד מנהל לכן גם לא יהיה לו למי להחזיר.
אברהם נתן: והנושא הזה ימתין עד שיתמנה ועד מנהל חדש ואחר כך אנחנו נטפל בזה.
יוסף בר-אל: ברשות השידור בסיכום עם בר אילן לראשונה בתולדותיה, נפתח מסלול ללימודים אקדמאיים לתואר ראשון, ולומדים שם 70 איש.
יוסף בר-אל: לעיתונאים, כמו שעשו לעובדי מדינה, כמו שעשו ולכוחות הבטחון.
יוסף בר-אל: זה שתנאי הסף קובעים א' זה לא אומר שאתה חייב למחוק בזה בתוך המכרז, תהיה סוברני תבחר בפרופסור הלוואי שנגמור את הבעיה.
ירון אנוש: יו"ר אגודת העיתונאים בירושלים.
ירון אנוש: מה שלאגודה נחשף כאן בקשר לעניין המכרזים, ברשותכם.
ירון אנוש: לפני כשנה ויותר האגודה הסכימה לבקשה שהגיעה מקבוצת עובדים בטלויזיה בצרוף של בקשה של ההנהלה להוריד את תנאי הסף של חלק מהמכרזים למשרות, לא העיתונאיות, אלא של עתונות הפקה, ולא נעמוד פה על ההבדל.
ירון אנוש: במסגרת הזו השיקול היה, כפי שציין גם היו"ר, ללכת ולהניע קדימה איזו עגלה שנתקעה שלוש שנים כשאנחנו לא היינו גם האגודה, ולגרום לכך שהעסק ירוץ.
ירון אנוש: הסכמנו לכך פרטני לגבי אותה קבוצת מכרזים והודענו להנהלה שההקלות האלה נעשו מבחינתנו רק כדי לאפשר להריץ את זה ואחר כך נשב איתם על תקנים חדשים.
ירון אנוש: מה שקרה מאז, מאותו.
אופיר פינס-פז: לכל אותם 45 הסכמתם?
ירון אנוש: כן, הסכמנו, אבל אמרנו ברגע שהם מסתיימים אנחנו יושבים על זה.
ירון אנוש: מאז, מכיוון שהענין נסחב נגרר מאלף סיבות שונות ומשונות, הודענו להנהלה לפני חודשיים, כי ההחלטה שלנו, שאנחנו חוזרים בנו לחלוטין מההקלות בתנאים מכיוון שהמכרזים האלה היו מיועדים להיות מכרזים באותה תקופה בזמן אמת, כדי לגרום לכך שיהיה ניהול מסודר ברשות השידור, כי גם מבחינת העובדים העיתונאיים בלתי אפשרי לעבוד תחת מנהלים ממונים, שכל פעם מתחלפים, ואתה לא יכול לעצב שום מדיניות ושום דבר.
ירון אנוש: ככה שאגודת העיתונאים קיבלה החלטה חד משמעית, כבר לפני חודשיים, זה הועבר להנהלה, לצערנו ההנהלה לא מצאה שום דרך לבוא ולחזור אלינו.
ירון אנוש: אנחנו הודענו להם על תנאים של המכרזים הללו, יושוו לתנאים שקיימים בנציבות שרות המדינה לגבי כל משרה ועד שרות המדינה.
ירון אנוש: ניתן היה כבר לפני חודשיים לחזור אלינו במשא ומתן לסגור את העניין, למרות שהוא תקוע בבית משפט, כאשר בית המשפט היה מסיים היו מקצרים את ההליכים, כדי לפתוח ולישם את המכרזים.
אמנון כהן: בינתיים בשלב הזה,
אמנון כהן: אני פשוט בקדנציה הקודמת הייתי חבר ועדת כספים, וכל פעם היה בא נושא של רשות השידור תמיד היו מהומות, תמיד אמרנו שהמוסד הזה רקוב, כבר הרבה מאד שנים, וכבר צריך לקבל החלטה כי לפי מה שאני רואה, אדוני המנכ"ל, שנותנים לך לבצע משהו, את הכח לעשות את זה, אני לא בטוח שתוכל לישם ואני משלב זה רוצה כבר לעבור, ואני לא רוצה לסכם את הדיון הראשון, אני אסכם את הכל ביחד, אנחנו נכנס לדיון השני, וזה מתקשר למעשה כל אורך הדרך שבקשה לחוות דעת מבקר המדינה ואתם תשמעו טוב כדי שתוכלו לעשות עבודה אחר כך.,
רן כהן: הנושא השני הוא בקשה לחוות דעת?
רן כהן: בקשה לחוות דעת מבקר המדינה על סכנה של פוליטיזציה ברשות השידור
אמנון כהן: בקשה לחוות דעת מבקר המדינה על סכנה של פוליטיזציה ברשות השידור הממלכתי, וכל עוד תהיה מעורבות פוליטית ברשות השידור והיא לא תהיה ממלכתית, בטוח, ואם חבר הכנסת אופיר פינס אומר שמהסקר שעשו, שמי שהכי מרואיין מתוך השרים בממשלה, אנחנו כולנו יודעים למה.
ישראל אייכלר: אולמרט?
אמנון כהן: כן, ונכתבו 13 דוחות ממשלתיים על רשות השידור לדורותיו, וה-14 עכשיו בעבודה, שמינה השר אולמרט, שלסבר את האוזן, במהלך עשר השנים האחרונות גם מבקר המדינה פרסם 8 דוחות חמורים, אשר ברובם לא הושמו, כי אי אפשר כנראה לישם אותם.
אמנון כהן: אני חושב שאי אפשר, כי אדוני המנכ"ל להתמודד עם 13 ועדים שונים, וכל אחד מושך בחוטים האחרים - -
אמנון כהן: זה הכל ביחד, ואני חושב, אולי באמת צריך לחשוב, אנחנו כחברי כנסת אם אנחנו רוצים להיות אחראים, ואם הוא לא יכול להוציא מכרזים, וממנה עובדים במקום חודשיים שלושה, כבר עובדים שנתיים שלוש, וכל ההליך הזה אי אפשר לתקן אותו אז אולי צריך לחסל אותו פעם אחת ולפתוח משהו חדש.
אמנון כהן: אולי משהו חדש עם חקיקה חדשה, שיתן את הכח, המדינה שלנו צעירה, עשינו דברים טלאי על טלאי, והתקדמנו ב"ה, מה שטוב לתקן.
אמנון כהן: אבל אנחנו לא נשב לאורך שנים בכל הועדות שהיו, אי אפשר לתקן, אז אולי הגיעה העת לסגור ולפתוח את זה מחדש, יקח פרק זמן ללמוד, להפיק את הלקחים ולעשות את זה כמו שצריך.
אמנון כהן: ואני מגיע כאן לנושא השני שדיברנו, ובקשתי לזמן את האנשים.
אמנון כהן: אני אומר שהפוליטיזציה היא כל כך עמוקה, כבר מגיעים למצב שלא נותנים לכתבים להיות אובייקטיביים.
אמנון כהן: מכתבת תחקיר כזו או אחרת.
אמנון כהן: ואם לא רוצים לפגוע בשר כזה או אחר, שממונה על המשרד, אומרים, לא, פה תעדן, פה תכתוב אחרת.
אמנון כהן: האם זה לגבי כולם, האם זה בכלל מעורבות נכונה, האם זה מצב שאומרים את זה תראיין את זה אל תראיין.
אמנון כהן: כי רואים את הסקרים מי מתראיין הכי הרבה.